avalikustatud on nüüd ka meie seminarikava - mis üleval siin:  http://www.tallinnmusicweek.ee/seminar.php?d=1    üles astuvad üles Eesti tegijad nagu Linnar Viik, Erki Peegel (EAS), Margus Laidre (Eesti suursaadik Londonis), Erkki-Sven Tüür, Jaak Sooäär, Sven  Lõhmus, Kalev Rattus, Ahto-Lembit Lehtmets, Vaiko Eplik ning Euroopa muusikaäri respekteeritud professionaalid: Gunnar Madsen (Danish Rock Council asutaja), Jan Sneum (EBU üks eesrääkijatest), Aine O'Keeffe (loometööstuse spetsialist UKs), Dan Panaitescu (Sziget festivali juht), Jonas Holst (Sony ATV publishing A&R), Juha Kyyrö (Soome edukaima agentuuri ja leibeli Fullsteam juht), Juhani Merimaa (Tavastia klubi, festivalide Ruisrock ja Ankkarock omanik ja juht) jpt.    Diskuteeritakse  eelmisel nädalal meedias kirgi kütnud teemal "EAÜ võitluses Youtube'iga", kus IT- visionäär Linnar Viik püüab teemasse uudseid vaatenurki pakkuda ("Is Music For Free?"), arutletakse, mis võimalused on ühel väikeriigil end efektiivselt maailmas tutvustada ("Small Country, Big Brand"), vaieldakse erinevate kultuuri ja muusika toetamise mudelite üle muusikaekspordi valdkonnas ja üldisemalt ("The Role of Music Export Office"), räägitakse muutuvast ja muutunud muusikameediast: harjumuspärased kanalid VS lõputud  võimalused tasuta internetipromoks ("Ways to Promote Your Music...") ja jagatakse naljakaid ja õpetlikke lugusid-kogemusi tuuritamisest ("How to Tour Your Band").